སྐྱེ་བོ་ལ་ལས་ཆུང་མ་ཚོར་ནག་མོར་འབོད།སྐྱེ་བོ་ལ་ལས་ཆུང་མ་རྣམས་མི་མིན་ཟེར།ང་ཚོས་འདི་ལྟར་བསམ་ན་འགྲིག་སྟེ།ཆུང་མ་ནི་ཁྱོད་རང་མི་ཚེ་ཡི་བཞུད་ལམ་རིང་མོའི་ཁྲོད་མཉམ་བགྲོད་བྱེད་མཁན་གྱི་སྡོང་གྲོགས་དེ་ཡིན།ཆུང་མ་ནི་ལྐོག་གྱུར་གྱི་འབོད་བརྡ་ཞིག་གིས་ཁྱོད་གཉིས་ལྷན་དུ་སྤྲེལ་ཏེ་ཁྱིམ་གཅིག་ཏུ་འཛོམས་པའི་བདག་མོ་དེ་ཡིན།ཆུང་མ་ནི་ཁྱོད་ཀྱི་གྲོགས་པོ་མང་པོའི་ནང་གི་ཁྱོད་ལ་ཆེས་འདང་ཆེ་ཞིང་ཤ་ཚ་བའི་མཛའ་མོ་དེ་ཡིན།གྲོགས་པོ་གཞན་པ་སུས་ཀྱང་མོ་དང་འདྲ་བར་ལྷག་བསམ་རྣམ་དག་གིས་ཁྱོད་ཀྱི་སྐྱོན་ཆར་བཟོད་སྒོམ་དང་ཁྱོད་ཀྱི་སྡུག་བསྔལ་ཁུར་དུ་ལེན་མི་ཐུབ།མོ་རང་ནི་ཁྱོད་དགའ་དུས་ཀྱི་མེ་ཏོག་དང་སྡུག་དུས་ཀྱི་ཆར་ཐིགས་ཡིན།ཆུང་མ་དང་བུད་མེད་གཅིག་འདྲ་མིན།